Durbek Ahmedov. Durbek Qudratillayevich Ahmedov (tugʻ. 1963-yil 19-noyabr, Toshkent, Oʻzbekiston SSR, SSSR) – Toshkent davlat iqtisodiyot universiteti Makroiqtisodiyot kafedrasi oʻzbek professori. 2017-yil 27-iyuldan boshlab Oʻzbekiston Liberal-demokratik partiyasi deputati. Biografiyasi. Durbek Ahmedov 1963-yilda Toshkent shahrida tugʻilgan. 1984-yilda Toshkent Xalq xoʻjaligi institutini (kunduzgi), xalq xoʻjaligini rejalashtirish ixtisosligi boʻyicha tugatgan. 1984-1984-yillar – Toshkent Xalq xoʻjaligi instituti Xalq xoʻjaligini rejalashtirish kafedrasi assistenti. 1984-1986-yillar – Harbiy xizmat. 1986-1986-yillar – Toshkent Xalq xoʻjaligi instituti Xalq xoʻjaligini rejalashtirish kafedrasi assistenti. 1986-1989-yillar – Toshkent Xalq xoʻjaligi instituti aspiranti. 1989-1990-yillar – Toshkent Xalq xoʻjaligi instituti Xalq xoʻjaligini rejalashtirish kafedrasi assistenti. 1990-1993-yillar – Toshkent Xalq xoʻjaligi instituti Xalq xoʻjaligini rejalashtirish kafedrasi dotsenti. 1993-1994-yillar – Toshkent Xalq xoʻjaligi instituti doktoranti. 1994-2001-yillar – Toshkent davlat iqtisodiyot universiteti ilmiy ishlar boʻyicha prorektori. 2001-2003 – Oʻzbekiston Respublikasi Makroiqtisodiyot va statistika vazirligi huzuridagi Samarali iqtisodiy siyosat markazi direktori. 2003-2006 – Toshkent davlat iqtisodiyot universiteti ilmiy ishlar va axborot texnologiyalari boʻyicha prorektori. 2006—2013 – Toshkent davlat iqtisodiyot universiteti Makroiqtisodiyot kafedrasi professori. 2013—2017 – Toshkent davlat iqtisodiy universiteti Makroiqtisodiyot kafedrasi professori. 2017-yil – hozirgi kungacha – Toshkent davlat iqtisodiy universiteti qoshidagi „Oʻzbekiston iqtisodiyotining ilmiy asoslari va rivojlanish muammolari“ ilmiy-tadqiqot markazining direktori. Toshkent davlat iqtisodiyot universiteti prorektori.